**A Rendőrségi Oktatási és Kiképző Központ igazgatója**

a rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvény (a továbbiakban: Hszt.) alapján

**rendvédelmi igazgatási szolgálati jogviszonyba**

az alábbi munkakör betöltésére vár jelentkezőket:

##### főügyintéző (oktatási)

Munkarend: vezényléses

Szolgálati hely: Rendőrségi Oktatási és Kiképző Központ / Rendőrképző Akadémia /

Tanulmányi Osztály (cím: 2090 Remeteszőlős, Nagykovácsi út 3.).

Bérezés: A rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvény 288/R §., 288/S. § és 288/T. §-ai alapján, valamint a 12. melléklet szerint „E” munkaköri kategória.

A munkakör betöltésének feltételei:

* büntetlen előélet, amelyet 3 hónapnál nem régebbi bejegyzésmentes erkölcsi bizonyítvánnyal kell igazolni
* magyar állampolgárság
* cselekvőképesség
* andragógia szakirányú felsőfokú végzettség
* egészségügyi alkalmassági vizsgálaton való megfelelés
* felhasználói szintű számítógépes ismeret (MS Office irodai alkalmazások)
* a koronavírus elleni védőoltásnak az állami és önkormányzati intézményeknél foglalkoztatottak által történő kötelező igénybevételéről szóló 599/2021. (X. 28.) Korm. rendelet 2/A. § (1) bekezdésében foglaltak alapján 2021. december 15. napjától - a Korm. rendelet szerinti mentesítés kivételével - nem hozható létre új foglalkoztatási jogviszonya rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvény hatálya alá tartozó szervnél olyan személlyel, aki a védőoltást (kétdózisú oltóanyag esetén mindkét dózist) nem vette fel.

Munkakörbe tartozó feladatok:

* részt vesz a képzésben részt vevők tanulmányi ügyeivel kapcsolatos kérelmek, beadványok ügyintézésében
* együttműködik a képzést végző osztályok munkatársaival, adminisztrációs munkájukat segíti,
* vezeti a képzésben résztvevők adatait, oktatási dokumentációit, valamint a foglalkozásokról történő hiányzásaikat
* közreműködik az intézmény tanulmányi munkájával összefüggő adatszolgáltatásiban,
* gondoskodik az egyes oktatási dokumentumok rendszeres ellenőrzéséről, és intézkedik a feltárt hiányosságok, hibák javításáról
* közreműködik a képzésekben való részvételi feltételek, valamint a vizsgára bocsátási feltételek meglétének ellenőrzésében
* részt vesz az információs, ügyfélszolgálati és panaszkezelési rendszer működtetésében,
* támogatja a közvetlen vezetőjének adminisztratív, döntéselőkészítő munkáját

Elvárások:

* jó munkabíró képesség
* pontosság, megbízható munkavégzés
* rugalmasság

A munkakör betöltésénél előnyt jelent:

* oktatás, képzés szervezésében szerzett tapasztalat
* Robotzsaru NEO rendszer ismerete

Jelentkezés benyújtása:

A fényképpel ellátott önéletrajzot, motivációs levelet és a végzettséget igazoló okiratok másolatát elektronikusan **2021. december 15-ig** a baloghz@rokk.police.hu e-mail-címre kérjük megküldeni.

A munkakörrel kapcsolatban további tájékoztatást **Balogh Zoltán r. őrnagy,** a Tanulmányi Osztály osztályvezetőjetud nyújtani a +36 1 391 35 63**-**as telefonszámon.

Az állásra a közzététel napjától lehet jelentkezni.

A munkakör az alkalmassági vizsgálatot követően tölthető be. A kinevezés határozatlan idejű.

Visszajelzést minden jelentkezőknek küldünk.